Gerîlayê HPGyî  Erdal Tekayo ke pêkewtişê mabênê 7-8ê kanûne de herêma Şênê ya mabênê Amed, Çewlîg û Mûşî de şehîd kewt,  cenazeya ci dimayê testê DNA ameye girewtene.
Merdimanê Tekayî cenazeya xo Meletî ra girewt berde Amed. Canezeya Tekayî ya ke binê ablûqaya polîsan de wecîbeyê ci yê dînî ameyî caardene binşewe hetê merdimanê ci ra Goristanê Yenîkoyî yê Amedî de ameye definkerdene. Polîsan destûr nêda ke bê merdimanê Tekayî kesê bînî tewrê merasîmê cenaze bibê. Semedê Tekayî Şînxaneyê Şaklatî yê Peyasî de tezîye ameye ronayene.
